stanford-oval/wikipedia huggingface dataset:
เชิดพงศ์ ราชป้องขันธ์
งานการเมือง > สมาชิกสภาผู้แทนราษฎร

เชิดพงศ์ ราชป้องขันธ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดหนองคาย → จังหวัดบึงกาฬ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดบึงกาฬ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดบึงกาฬ สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
แหล่งข้อมูลอื่น

นายเชิดพงศ์ ราชป้องขันธ์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายเชิดพงศ์ ราชป้องขันธ์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายเชิดพงศ์ ราชป้องขันธ์), ศูนย์ข้อมูลนักการเมืองไทย
งูไทปันกลาง

| งูไทปันกลาง> สถานะการอนุรักษ์ |
| --- | --- |
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Elapidae
สกุล:: Oxyuranus
สปีชีส์:: O.  temporalis
ชื่อทวินาม
Oxyuranus temporalis Doughty, Maryan, Donnellan & Hutchinson, 2007

งูไทปันกลาง (Central Ranges Taipan) เป็นงูไทปันชนิดหนึ่ง มีขนาดใหญ่ เคลื่อนที่เร็ว เป็นงูออสตราเลเซียที่มีพิษร้ายแรง ถูกค้นพบในปี ค.ศ. 2007
แหล่งข้อมูลอื่น

The Top 10 New Species of 2007
Distribution Map of Central Ranges Taipan เก็บถาวร 2012-09-15 ที่ เวย์แบ็กแมชชีน
ASU International Institute for Species Exploration เก็บถาวร 2008-10-06 ที่ เวย์แบ็กแมชชีน
การุณ ใสงาม

| การุณ ใสงามม> ว.ม., ป.ช. |
| --- | --- |
การุณ ในปี พ.ศ. 2551
ข้อมูลส่วนบุคคล
เกิด: 1 ตุลาคม พ.ศ. 2495 (72 ปี) อำเภอประโคนชัย จังหวัดบุรีรัมย์ ประเทศไทย
พรรคการเมือง: ประชาธิปัตย์ (2526–2543, 2552–2564)   ประชาราช (2550)   มัชฌิมาธิปไตย (2550–2551)   ไทยสร้างไทย (2565–ปัจจุบัน)

การุณ ใสงาม (เกิด 1 ตุลาคม พ.ศ. 2495) เป็นนักการเมืองชาวไทย อดีตสมาชิกวุฒิสภาจังหวัดบุรีรัมย์ อดีตสมาชิกสภาผู้แทนราษฎรจังหวัดบุรีรัมย์ สังกัดพรรคประชาธิปัตย์ อดีตสมาชิกสภาร่างรัฐธรรมนูญ อดีตรองหัวหน้าพรรคประชาราช อดีตรองหัวหน้าพรรคมัชฌิมาธิปไตย
ประวัติ

การุณ เกิดเมื่อวันที่ 1 ตุลาคม พ.ศ. 2495 ที่ ตำบลปังกู อำเภอประโคนชัย จังหวัดบุรีรัมย์ มีพี่น้อง 8 คน บิดาเป็นสมาชิกสภาจังหวัดบุรีรัมย์หลายสมัย
การุณจบการศึกษาจากวิทยาลัยครูนครราชสีมา เมื่ออายุ 16 ปี และสมัครเข้าเรียนที่คณะนิติศาสตร์ มหาวิทยาลัยรามคำแหง รุ่นที่ 1 เมื่อ พ.ศ. 2514
ในยุครัฐบาลจอมพลถนอม กิตติขจร เกิดการต่อสู้เรียกร้องความเป็นธรรมระหว่างชาวบ้าน กับนายทุนที่ผูกขาดสัมปทานรถประจำทางในอำเภอประโคนชัย เกิดกรณี 9 กบฏสองแถว หญิงท้องแก่ถูกไล่ลงจากรถสองแถว ระหว่างเดินทางไปโรงพยาบาล แล้วทิ้งไว้ข้างทางจนเสียชีวิต การุณ ใสงาม เข้าร่วมประท้วงด้วย จนถูกจับกุมและถูกตั้งข้อหา กบฏในราชอาณาจักร และน้องชายชื่อ มงคล ใสงาม ซึ่งร่วมประท้วงด้วยถูกยิงเสียชีวิต
ในช่วงใกล้เหตุการณ์ 6 ตุลาคม พ.ศ. 2519 สถานการณ์การเมืองรุนแรงขึ้น จนต้องหนีเข้าป่าพร้อมกับน้องชายชื่อ สมนึก ใสงาม เข้าร่วมกับพรรคคอมมิวนิสต์แห่งประเทศไทย มีชื่อจัดตั้งว่า ‘สหายสมคิด’ ทำให้ครอบครัวถูกเพ่งเล็งจากทางการ น้องชาย, บิดาและแม่เลี้ยง ถูกยิงเสียชีวิต
การุณออกจากป่าเมื่อ พ.ศ. 2525 และกลับเข้าเรียนต่อที่มหาวิทยาลัยรามคำแหงจนสำเร็จการศึกษา จากนั้นไปทำงานเอ็นจีโอ โครงการพัฒนาชนบท ปัจจุบัน จบปริญญาโทพัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ สมรสแล้ว มีบุตร 2 คน
การเมือง

การุณ ใสงาม สมัครสมาชิกสภาผู้แทนราษฎร พ.ศ. 2526 และได้รับเลือกตั้งเป็น ส.ส. จังหวัดบุรีรัมย์ ปี พ.ศ. 2526, 2529 และ 2538 ในสังกัด พรรคประชาธิปัตย์ มาโดยตลอด และลาออกจากพรรคประชาธิปัตย์เพื่อสมัครรับเลือกตั้ง ส.ว. ครั้งแรกที่มีการเลือกตั้งเมื่อ พ.ศ. 2543
ภายหลังเหตุการณ์รัฐประหาร 19 กันยายน พ.ศ. 2549 นายการุณได้รับการแต่งตั้งเป็นสมาชิกสภาร่างรัฐธรรมนูญ พ.ศ. 2550
ต่อมาในปี พ.ศ. 2550 เข้าร่วมสังกัดพรรคประชาราช ได้รับตำแหน่ง รองหัวหน้าพรรค แต่ลาออกเมื่อ เดือนตุลาคม พ.ศ. 2550 และไปสังกัด พรรคมัชฌิมาธิปไตย พร้อมกับกลุ่มของ นายประชัย เลี่ยวไพรัตน์ ในการเลือกตั้งในปลายปี พ.ศ. 2550 นายการุณได้ลงสมัครในระบบสัดส่วน กลุ่ม 4 ลำดับที่ 2 ในสังกัดพรรคมัชฌิมาธิปไตย แต่ไม่ได้รับการเลือกตั้ง และในวันที่ 20 เมษายน พ.ศ. 2551 ได้ลงสมัครนายกเทศมนตรีตำบลประโคนชัย บ้านเกิดอีกครั้ง ก็ไม่ได้รับเลือกตั้ง
ช่วงการชุมนุมของกลุ่มพันธมิตรประชาชนเพื่อประชาธิปไตย ปี พ.ศ. 2551 นายการุณ ใสงาม ได้เข้าร่วมขึ้นเวทีปราสรัย โดยมีนายสมบูรณ์ ทองบุราณ อดีต ส.ว.ยโสธร และ นายอธิวัฒน์ บุญชาติ แกนนำอีสานกู้ชาติ นายไชยวัฒน์ สินสุวงศ์ นักการเมืองจากจังหวัดบุรีรัมย์ เข้าร่วมชุมนุมกับ พลตรีจำลอง ศรีเมือง และ นายสนธิ ลิ้มทองกุล แกนนำพันธมิตรประชนชนเพื่อประชาธิปไตย
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย
ในการเลือกตั้งในปี พ.ศ. 2566 ได้ลงสมัครรับเลือกตั้งเป็น ส.ส.บุรีรัมย์ เขตเลือกตั้งที่ 10 สังกัดพรรคไทยสร้างไทย แต่ไม่ได้รับการเลือกตั้ง
ผลงาน

การุณ ใสงาม เคยจัดรายการโทรทัศน์ชื่อ "ตรงไป ตรงมา" ทาง ASTV ช่อง NEWS1 ทุกวันจันทร์ - ศุกร์ เวลา 23.00 - 24.00 น. และรายการ "วิเคราะห์บ้าน วิจารณ์เมือง" ทาง ASTV ทุกวันจันทร์ - ศุกร์ เวลา 19.30 - 21.30 น. ต่อมาได้เลิกจัดรายการดังกล่าว เนื่องจากเข้าเป็นนักการเมืองในสังกัด พรรคมัชฌิมาธิปไตย และมีผลงานหนังสือชื่อ "ตรงไป ตรงมา" ซึ่งเป็นผลงานเขียนอย่างตรงไป ตรงมา เกี่ยวกับการเมืองไทย โดยใช้สไตล์ของตัวเอง
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2550 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

เว็บไซต์ส่วนตัว เก็บถาวร 2006-08-19 ที่ เวย์แบ็กแมชชีน
‘การุณ ใสงาม’ เจ้าของวลี ‘เอากะไดมาล่อ’ เก็บถาวร 2007-03-12 ที่ เวย์แบ็กแมชชีน
รางวัลโนเบลสาขาเคมี

| รางวัลโนเบลสาขาเคมี |
| --- | --- |
(สวีเดน: Nobelpriset i kemi)

รางวัลสำหรับ: ผลงานที่โดดเด่นในด้านเคมี
ที่ตั้ง: สต็อกโฮล์ม
ประเทศ: ประเทศสวีเดน 
จัดโดย: ราชบัณฑิตยสถานวิทยาศาสตร์แห่งสวีเดน
รางวัล: 11 ล้านครูนาสวีเดน (2024)
รางวัลแรก: 1901
ผู้รับรางวัล: เดวิด เบเกอร์, เดมิส ฮัสซาบิส และจอห์น เอ็ม. จัมเปอร์ (2024)
รางวัลมากที่สุด: เฟรเดอริก แซงเงอร์ และคาร์ล แบร์รี ชาร์เพลส (2)
เว็บไซต์: nobelprize.org
รางวัลโนเบลสาขาเคมี (สวีเดน: Nobelpriset i kemi, อังกฤษ: Nobel Prize in Chemistry) เป็นรางวัลมอบโดยราชบัณฑิตยสถานด้านวิทยาศาสตร์แห่งสวีเดนเป็นประจำทุกปีแก่นักวิทยาศาสตร์ในสาขาต่าง ๆ ของเคมี รางวัลนี้เป็นหนึ่งในห้ารางวัลโนเบลซึ่งก่อตั้งจากความประสงค์ของอัลเฟรด โนเบลใน ค.ศ. 1895 (พ.ศ. 2438) เพื่อมอบให้แก่ผู้อุทิศตนอย่างโดดเด่นในสาขาเคมี ฟิสิกส์ วรรณกรรม สันติภาพ และสรีรวิทยาหรือการแพทย์ มูลนิธิโนเบลเป็นผู้รับผิดชอบรางวัลนี้ และผู้มอบรางวัลคือคณะกรรมการโนเบลอันประกอบด้วยสมาชิก 5 คนที่เลือกโดยราชบัณฑิตยสถานด้านวิทยาศาสตร์แห่งสวีเดน
รางวัลโนเบลสาขาเคมีครั้งแรกมอบในปี ค.ศ. 1901 (พ.ศ. 2444) แก่ยาโกบัส เฮนริกุส ฟานติฮุฟฟ์ จากประเทศเนเธอร์แลนด์ "สำหรับการค้นพบกฎของพลศาสตร์เคมีและแรงดันออสโมติกในสารละลาย" การมอบรางวัลจัดขึ้นในวันที่ 10 ตุลาคมของทุกปีที่สต็อกโฮล์มเพื่อระลึกถึงการเสียชีวิตของอัลเฟรด โนเบล
รายนามผู้ได้รับรางวัล

ตารางดังต่อไปนี้เป็นรายนามผู้ได้รับรางวัลโนเบลสาขาเคมีเรียงตามปีที่มอบรางวัล โดยเริ่มจากปี ค.ศ. 1901 เป็นต้นไป และใช้ข้อมูลพื้นฐานตามคณะกรรมการรางวัลโนเบล
รายนามผู้ได้รับรางวัล > พ.ศ. 2444–2453 (ค.ศ. 1901–1910)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2444 (1901) |  | ยาโกบึส แฮ็นรีกึส วันต์โฮฟฟ์ (Jacobus Henricus van 't Hoff) |  เนเธอร์แลนด์ | "สำหรับการค้นพบกฎพลศาสตร์เคมีและแรงดันออสโมติกในสารละลาย" |
| 2445 (1902) |  | แฮร์มัน เอมิล ฟิชเชอร์ (Hermann Emil Fischer) |  เยอรมนี | "สำหรับผลงานด้านการสังเคราะห์น้ำตาลและพิวรีน" |
| 2446 (1903) |  | สวานเต ออกัส อาร์เรเนียส (Svante August Arrhenius) |  สวีเดน | "สำหรับทฤษฎีการแตกตัว (dissociation) ของอิเล็กโทรไลต์" |
| 2447 (1904) |  | เซอร์ วิลเลียม แรมเซย์ (Sir William Ramsay) |  สหราชอาณาจักร | "สำหรับการค้นพบแก๊สมีสกุลในอากาศ และความพยายามจัดธาตุดังกล่าวลงในตารางธาตุ" |
| 2448 (1905) |  | โยฮัน ฟรีดริช วิลเฮล์ม อด็อล์ฟ ฟ็อน เบเออร์ (Johann Friedrich Wilhelm Adolf von Baeyer) |  เยอรมนี | "สำหรับความก้าวหน้าด้านเคมีอินทรีย์และอุตสาหกรรมเคมี จากผลงานเรื่องสีย้อมจากวัตถุอินทรีย์และสารประกอบไฮโดรอะโรมาติก" |
| 2449 (1906) |  | อ็องรี มัวซ็อง (Henri Moissan) |  ฝรั่งเศส | "สำหรับการวิจัยและแยกธาตุฟลูออรีนออกจากสารประกอบ และสำหรับเตาไฟฟ้า (electric arc furnace, EAF) อันตั้งตามชื่อของท่าน" |
| 2450 (1907) |  | เอดูอาร์ท บูคเนอร์ (Eduard Buchner) |  เยอรมนี | "สำหรับงานวิจัยทางชีวเคมีและการค้นพบกระบวนการหมักแบบไม่ใช้เซลล์" |
| 2451 (1908) |  | เออร์เนสต์ รูเทอร์ฟอร์ด (Ernest Rutherford) |  สหราชอาณาจักร  นิวซีแลนด์ | "สำหรับการวิจัยการสลายตัวของธาตุเคมี และศาสตร์เคมีด้านสารกัมมันตรังสี" |
| 2452 (1909) |  | วิลเฮล์ม ออสท์วัลท์ (Wilhelm Ostwald) |  เยอรมนี | "สำหรับผลงานด้านตัวเร่งปฏิกิริยา และการวิจัยที่นำไปสู่หลักการพื้นฐานในเรื่องสมดุลเคมีและอัตราการเกิดปฏิกิริยาเคมี" |
| 2453 (1910) |  | อ็อทโท วัลลัค (Otto Wallach) |  เยอรมนี | "สำหรับงานริเริ่มเรื่องสารประกอบอะลิไซคลิก (alicyclic compounds) ซึ่งเป็นประโยชน์ต่อศาสตร์เคมีอินทรีย์และอุตสาหกรรมเคมี" |
รายนามผู้ได้รับรางวัล > พ.ศ. 2454–2463 (ค.ศ. 1911–1920)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2454 (1911) |  | มารี กูว์รี (Maria Skłodowska-Curie) |  โปแลนด์  ฝรั่งเศส | "สำหรับการค้นพบธาตุเรเดียมและพอโลเนียม โดยการทำให้เรเดียมแตกสลาย รวมทั้งการศึกษาธรรมชาติและสารประกอบของธาตุดังกล่าว" |
| 2455 (1912) |  | วิกตอร์ กรีญาร์ (Victor Grignard) |  ฝรั่งเศส | "สำหรับการค้นพบกริกนาร์ดรีเอเจนต์ (Grignard reagent) ทำให้ศาสตร์เคมีอินทรีย์พัฒนาไปอย่างรวดเร็ว" |
| 2455 (1912) |  | ปอล ซาบัตเย (Paul Sabatier) |  ฝรั่งเศส | "สำหรับการคิดค้นกระบวนการไฮโดรจีเนชันสารประกอบอินทรีย์จากโลหะที่สลายตัวโดยละเอียด" |
| 2456 (1913) |  | อัลเฟรท แวร์เนอร์ (Alfred Werner) |  สวิตเซอร์แลนด์ | "สำหรับผลงานเกี่ยวกับพฤติกรรมการสร้างพันธะของอะตอมในโมเลกุล ซึ่งเป็นประโยชน์ต่อศาสตร์เคมีอนินทรีย์" |
| 2457 (1914) |  | ธีโอดอร์ วิลเลียม ริชาดส์ (Theodore William Richards) |  สหรัฐ | "สำหรับผลงานการตรวจวัดน้ำหนักอะตอมของธาตุจำนวนมาก" |
| 2458 (1915) |  | ริชาร์ท มาร์ทีน วิลชเท็ทเทอร์ (Richard Martin Willstätter) |  เยอรมนี | "สำหรับผลงานค้นคว้าด้านรงควัตถุในพืช โดยเฉพาะคลอโรฟิลล์" |
2459 (1916): ไม่มีการมอบรางวัล
2460 (1917): ไม่มีการมอบรางวัล
| 2461 (1918) |  | ฟริทซ์ ฮาเบอร์ (Fritz Haber) |  เยอรมนี | "สำหรับการค้นพบวิธีการสังเคราะห์แอมโมเนีย" |
2462 (1919): ไม่มีการมอบรางวัล
| 2463 (1920) |  | วัลเทอร์ แฮร์มัน แนนสท์ (Walther Hermann Nernst) |  เยอรมนี | "สำหรับผลงานด้านอุณหพลศาสตร์" |
รายนามผู้ได้รับรางวัล > พ.ศ. 2464–2473 (ค.ศ. 1921–1930)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2464 (1921) |  | เฟรเดอริก ซอดดี (Frederick Soddy) |  สหราชอาณาจักร | "สำหรับผลงานด้านสารกัมมันตรังสีและงานวิจัยเรื่องไอโซโทป" |
| 2465 (1922) |  | ฟรานซิส วิลเลียม แอสตัน (Francis William Aston) |  สหราชอาณาจักร | "สำหรับการค้นพบไอโซโทปของธาตุที่ไม่ใช่ธาตุกัมมันตรังสีจำนวนมาก และการคิดค้นกฎของเลขจำนวนเต็ม" |
| 2466 (1923) |  | ฟริทซ์ เพรเกิล (Fritz Pregl) |  ออสเตรีย | "สำหรับการคิดค้นวิธีการวิเคราะห์ไมโคร (microanalysis) สำหรับสารอินทรีย์" |
2467 (1924): ไม่มีการมอบรางวัล
| 2468 (1925) |  | ริชาร์ด อดอล์ฟ ซิกมอนดี (Richard Adolf Zsigmondy) |  เยอรมนี | "สำหรับการสาธิตเรื่องธรรมชาติของสารละลายคอลลอยด์และวิธีที่ใช้ในการสาธิต อันเป็นรากฐานสำคัญของเคมีคอลลอยด์สมัยใหม่" |
| 2469 (1926) |  | เทออดอร์ สเวดแบร์ย (Theodor Svedberg) |  สวีเดน | "สำหรับผลงานด้านระบบกระจายตัว (disperse systems) (ประกอบด้วยสารแขวนลอย คอลลอยด์ และสารละลาย)" |
| 2470 (1927) |  | ไฮน์ริช อ็อทโท วีลันท์ (Heinrich Otto Wieland) |  เยอรมนี | "สำหรับการวิจัยเรื่องกรดน้ำดีและสสารที่เกี่ยวข้อง" |
| 2471 (1928) |  | อด็อล์ฟ อ็อทโท ไรน์ฮอลท์ วินเดาส์ (Adolf Otto Reinhold Windaus) |  เยอรมนี | "สำหรับการวิจัยเกี่ยวกับสเตอรอลและความเชื่อมโยงระหว่างสารดังกล่าวกับวิตามิน" |
| 2472 (1929) |  | อาร์เธอร์ ฮาร์เดน (Arthur Harden) |  สหราชอาณาจักร | "สำหรับการศึกษาเรื่องการหมักน้ำตาลและเอนไซม์ที่ใช้ในกระบวนการดังกล่าว" |
| 2472 (1929) |  | ฮันส์ ฟอน ออยเลอร์-เชลปิน (Hans von Euler-Chelpin) |  สวีเดน | "สำหรับการศึกษาเรื่องการหมักน้ำตาลและเอนไซม์ที่ใช้ในกระบวนการดังกล่าว" |
| 2473 (1930) |  | ฮันส์ ฟิชเชอร์ (Hans Fischer) |  เยอรมนี | "สำหรับการวิจัยส่วนประกอบของเฮมีน (haemin) และคลอโรฟิลล์ โดยเฉพาะการสังเคราะห์เฮมีน" |
รายนามผู้ได้รับรางวัล > พ.ศ. 2474–2483 (ค.ศ. 1931–1940)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2474 (1931) |  | คาร์ล บอช (Carl Bosch) |  เยอรมนี | "สำหรับส่วนร่วมในการคิดค้นและพัฒนาวิธีการเคมีความดันสูง" |
| 2474 (1931) |  | ฟรีดริช แบร์กิอุส (Friedrich Bergius) |  เยอรมนี | "สำหรับส่วนร่วมในการคิดค้นและพัฒนาวิธีการเคมีความดันสูง" |
| 2475 (1932) |  | เออร์วิง แลงมิวร์ |  สหรัฐ | "สำหรับผลงานในด้านเคมีพื้นผิว (surface chemistry)" |
2476 (1933): ไม่มีการมอบรางวัล
| 2477 (1934) |  | แฮโรลด์ เคลย์ตัน ยูเรย์ (Harold Clayton Urey) |  สหรัฐ | "สำหรับการค้นพบไฮโดรเจนหนัก" (ปัจจุบันรู้จักกันในชื่อ ดิวเทอเรียม) |
| 2478 (1935) |  | เฟรเดริก ฌอลีโย-กูว์รี (Frédéric Joliot-Curie) |  ฝรั่งเศส | "สำหรับผลงานการสังเคราะห์ธาตุกัมมันตรังสีชนิดใหม่" |
| 2478 (1935) |  | อีแรน ฌอลีโย-กูว์รี (Irène Joliot-Curie) |  ฝรั่งเศส | "สำหรับผลงานการสังเคราะห์ธาตุกัมมันตรังสีชนิดใหม่" |
| 2479 (1936) |  | Petrus (Peter) Josephus Wilhelmus Debye |  เนเธอร์แลนด์ | "สำหรับผลงานเกี่ยวกับโครงสร้างโมเลกุล โดยการศึกษาไดโพลโมเมนต์และการเลี้ยวเบนของรังสีเอกซ์และอิเล็กตรอนในแก๊ส" |
| 2480 (1937) |  | นอร์แมน ฮาเวิร์ธ (Norman Haworth) |  สหราชอาณาจักร | "สำหรับผลงานด้านการศึกษาคาร์โบไฮเดรตและวิตามินซี" |
| 2480 (1937) |  | เพาล์ คาร์เรอร์ (Paul Karrer) |  สวิตเซอร์แลนด์ | "สำหรับผลงานด้านการศึกษาแคโรทีนอยด์ ฟลาวิน วิตามินเอ และวิตามินบี 2" |
| 2481 (1938) |  | ริชาร์ท คูห์น (Richard Kuhn) |  ไรช์เยอรมัน | "สำหรับผลงานด้านการศึกษาแคโรทีนอยด์และวิตามิน" |
| 2482 (1939) |  | อาด็อล์ฟ บูเทอนันท์ (Adolf Butenandt) |  ไรช์เยอรมัน | "สำหรับผลงานด้านการศึกษาฮอร์โมนเพศ" |
| 2482 (1939) |  | เลโอพ็อลท์ รูฌิทช์คา (Leopold Ruzicka) |  สวิตเซอร์แลนด์ | "สำหรับผลงานด้านพอลิเมทิลีนและเทอร์พีนชั้นสูง" |
2483 (1940): ไม่มีการมอบรางวัล
รายนามผู้ได้รับรางวัล > พ.ศ. 2484–2493 (ค.ศ. 1941–1950)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
2484 (1941): ไม่มีการมอบรางวัล
2485 (1942): ไม่มีการมอบรางวัล
| 2486 (1943) |  | George de Hevesy |  ฮังการี | "สำหรับผลงานว่าด้วยการใช้ไอโซโทปเป็นตัวตามรอยเพื่อศึกษากระบวนการทางเคมี" |
| 2487 (1944) |  | อ็อทโท ฮาน (Otto Hahn) |  ไรช์เยอรมัน | "สำหรับการค้นพบปฏิกิริยาฟิชชันของนิวเคลียสหนัก" |
| 2488 (1945) |  | อาร์ตตูรี อิลมารี วีร์ตาเนน (Artturi Ilmari Virtanen) |  ฟินแลนด์ | "สำหรับงานวิจัยและสิ่งประดิษฐ์ในเคมีการเกษตรและเคมีโภชนา โดยเฉพาะวิธีการถนอมอาหารสัตว์" |
| 2489 (1946) |  | เจมส์ แบตเชลเลอร์ ซัมเนอร์ (James Batcheller Sumner) |  สหรัฐ | "สำหรับการค้นพบว่าเอนไซม์สามารถตกผลึกได้" |
| 2489 (1946) |  | จอห์น โฮเวิร์ด นอร์ทรอป (John Howard Northrop) |  สหรัฐ | "สำหรับการเตรียมเอนไซม์และโปรตีนไวรัสในรูปบริสุทธิ์" |
| 2489 (1946) |  | เวนเดล เมเรดิธ สแตนลีย์ (Wendell Meredith Stanley) |  สหรัฐ | "สำหรับการเตรียมเอนไซม์และโปรตีนไวรัสในรูปบริสุทธิ์" |
| 2490 (1947) |  | โรเบิร์ต โรบินสัน (Robert Robinson) |  สหราชอาณาจักร | "สำหรับการวิจัยเรื่องความสำคัญเชิงชีวภาพของผลิตภัณฑ์จากพืช โดยเฉพาะแอลคาลอยด์" |
| 2491 (1948) |  | Arne Wilhelm Kaurin Tiselius |  สวีเดน | "สำหรับการวิจัยอิเล็กโตรโฟรีซิสและการวิเคราะห์การดูดซับ โดยเฉพาะการค้นพบเกี่ยวกับธรรมชาติที่ซับซ้อนของโปรตีนในเซรุ่มของเลือด" |
| 2492 (1949) | – | วิลเลียม ฟรานซิส จีโอก (William Francis Giauque) |  สหรัฐ | "สำหรับคุณูปการในแวดวงอุณหเคมี โดยเฉพาะการศึกษาพฤติกรรมสสาร ณ อุณหภูมิต่ำสุดขีด" |
| 2493 (1950) |  | อ็อทโท ดีลส์ (Otto Diels) |  เยอรมนีตะวันตก | "สำหรับการค้นพบและพัฒนาปฏิกิริยาดีลส์–อัลเดอร์" |
| 2493 (1950) |  | ควร์ท อัลเดอร์ (Kurt Alder) |  เยอรมนีตะวันตก | "สำหรับการค้นพบและพัฒนาปฏิกิริยาดีลส์–อัลเดอร์" |
รายนามผู้ได้รับรางวัล > พ.ศ. 2494–2503 (ค.ศ. 1951–1960)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2494  (1951) |  | เอดวิน แมตทิสัน แมกมิลลัน (Edwin Mattison McMillan) |  สหรัฐ | "สำหรับการค้นพบทางเคมีเรื่องธาตุหลังยูเรเนียม" |
| 2494  (1951) |  | เกลนน์ ธีโอดอร์ ซีบอร์ก (Glenn Theodore Seaborg) |  สหรัฐ | "สำหรับการค้นพบทางเคมีเรื่องธาตุหลังยูเรเนียม" |
| 2495  (1952) |  | อาร์เชอร์ มาร์ติน  (Archer Martin) |  สหราชอาณาจักร | "สำหรับการคิดค้นวิธีโครมาโทกราฟีแบบแบ่งส่วน" |
| 2495  (1952) |  | ริชาร์ด ลอเรนซ์ มิลลิงตัน ซินจ์ (Richard Laurence Millington Synge) |  สหราชอาณาจักร | "สำหรับการคิดค้นวิธีโครมาโทกราฟีแบบแบ่งส่วน" |
| 2496  (1953) |  | แฮร์มัน ชเตาดิงเงอร์ (Hermann Staudinger) |  เยอรมนีตะวันตก | "สำหรับการค้นพบในสาขาเคมีโมเลกุลใหญ่" |
| 2497  (1954) |  | ไลนัส พอลิง (Linus Pauling) |  สหรัฐ | "สำหรับการวิจัยธรรมชาติของพันธะเคมีและการนำไปประยุกต์ใช้อธิบายโครงสร้างสสารที่ซับซ้อนได้อย่างชัดเจนยิ่ง" |
| 2498  (1955) | — | Vincent du Vigneaud |  สหรัฐ | "สำหรับผลงานเกี่ยวกับสารประกอบกำมะถัน โดยเฉพาะการสังเคราะห์ฮอร์โมนพอลิเพปไทด์ได้เป็นครั้งแรก" |
| 2499  (1956) |  | เซอร์ไซริล นอร์แมน ฮินเชลวุด (Sir Cyril Normal Hinshelwood) |  สหราชอาณาจักร | "สำหรับงานวิจัยเกี่ยวกับกลไกของปฏิกิริยาเคมี" |
| 2499  (1956) |  | นีโคไล นีโคลาเอวิช เซมอนอฟ (Nikolay Nikolaevich Semenov) |  สหภาพโซเวียต | "สำหรับงานวิจัยเกี่ยวกับกลไกของปฏิกิริยาเคมี" |
| 2500  (1957) |  | เซอร์อเล็กซานเดอร์ ทอดด์ (Sir Alexander Todd) |  สหราชอาณาจักร | "สำหรับผลงานเกี่ยวกับนิวคลีโอไทด์และโคเอนไซม์นิวคลีโอไทด์" |
| 2501  (1958) |  | เฟรเดอริก แซงเงอร์ (Frederick Sanger) |  สหราชอาณาจักร | "สำหรับผลงานเรื่องโครงสร้างของโปรตีน โดยเฉพาะอินซูลิน" |
| 2502  (1959) |  | ยาโรสลัฟ แฮย์โรฟสกี (Jaroslav Heyrovský) |  เชโกสโลวาเกีย | "สำหรับการค้นพบและพัฒนาวิธีวิเคราะห์โพลาโรกราฟี" |
| 2503  (1960) | — | วิลลาร์ด แฟรงก์ ลิบบี (Willard Frank Libby) |  สหรัฐ | "สำหรับผลงานวิธีการนำคาร์บอน-14 มาใช้ระบุอายุ" |
รายนามผู้ได้รับรางวัล > พ.ศ. 2504–2513 (ค.ศ. 1961–1970)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2504 (1961) |  | เมลวิน แคลวิน (Melvin Calvin) |  สหรัฐ | "สำหรับการวิจัยการดูดซึมก๊าซคาร์บอนไดออกไซด์ในพืช" |
| 2505 (1962) |  | มัคส์ เพอรุทซ์ (Max Perutz) |  สหราชอาณาจักร | "สำหรับการศึกษาโครงสร้างของไมโยโกลบิน" |
| 2505 (1962) |  | จอห์น เคนดรูว์ (John Kendrew) |  สหราชอาณาจักร | "สำหรับการศึกษาโครงสร้างของไมโยโกลบิน" |
| 2506 (1963) |  | คาร์ล ซีเกลอร์ (Karl Ziegler) |  เยอรมนีตะวันตก | "สำหรับการค้นพบเกี่ยวกับพอลิเมอร์ชั้นสูง" |
| 2506 (1963) |  | จูลีโย นัตตา (Giulio Natta) |  อิตาลี | "สำหรับการค้นพบเกี่ยวกับพอลิเมอร์ชั้นสูง" |
| 2507 (1964) |  | โดโรธี ฮอดจ์กิน (Dorothy Hodgkin) |  สหราชอาณาจักร | "สำหรับการอธิบายโครงสร้างสารชีวเคมีที่สำคัญด้วยการใช้รังสีเอกซ์" |
| 2508 (1965) |  | โรเบิร์ต เบินส์ วูดเวิร์ด (Robert Burns Woodward) |  สหรัฐ | "สำหรับความสำเร็จในด้านการสังเคราะห์อินทรีย์" |
| 2509 (1966) |  | โรเบิร์ต แซนเดอร์สัน มัลลิเคน (Robert Sanderson Mulliken) |  สหรัฐ | "สำหรับผลงานด้านพันธะเคมีและโครงสร้างอิเล็กตรอนของโมเลกุล" |
| 2510 (1967) |  | มันเฟรท ไอเกน (Manfred Eigen) |  เยอรมนีตะวันตก | "สำหรับการศึกษาปฏิกิริยาเคมีที่เกิดเร็วมากโดยการรบกวนสมดุลด้วยการใส่พลังงานเป็นจังหวะสั้น ๆ" |
| 2510 (1967) |  | โรนัลด์ จอร์จ เรย์ฟอร์ด นอร์ริช (Ronald George Wreyford Norrish) |  สหราชอาณาจักร | "สำหรับการศึกษาปฏิกิริยาเคมีที่เกิดเร็วมากโดยการรบกวนสมดุลด้วยการใส่พลังงานเป็นจังหวะสั้น ๆ" |
| 2510 (1967) |  | จอร์จ พอร์เทอร์ (George Porter) |  สหราชอาณาจักร | "สำหรับการศึกษาปฏิกิริยาเคมีที่เกิดเร็วมากโดยการรบกวนสมดุลด้วยการใส่พลังงานเป็นจังหวะสั้น ๆ" |
| 2511 (1968) |  | Lars Onsager |  สหรัฐ | "สำหรับการค้นพบความสัมพันธ์ซึ่งกันและกันที่ตั้งชื่อตามชื่อของเขา" |
| 2512 (1969) | — | เดเรก แฮโรลด์ ริชาร์ด บาร์ตัน (Derek Harold Richard Barton) |  สหราชอาณาจักร | "สำหรับการมีส่วนร่วมในการพัฒนาแนวคิดคอมฟอร์เมชัน" |
| 2512 (1969) |  | Odd Hassel |  นอร์เวย์ | "สำหรับการมีส่วนร่วมในการพัฒนาแนวคิดคอมฟอร์เมชัน" |
| 2513 (1970) |  | ลุยส์ เฟเดริโก เลอลัวร์ (Luis Federico Leloir) |  อาร์เจนตินา | "สำหรับการค้นพบนิวคลีโอไทด์ของน้ำตาลและบทบาทในด้านชีวสังเคราะห์ของคาร์โบไฮเดรต" |
รายนามผู้ได้รับรางวัล > พ.ศ. 2514–2523 (ค.ศ. 1971–1980)

| ปี พ> ศ. (ค.ศ.) | ภาพ | ชื่อ | ประเทศ | ได้รับรางวัลในฐานะ |
| --- | --- | --- | --- | --- |
| 2514 (1971) |  | แกร์ฮาร์ท แฮทซ์แบร์ค (Gerhard Herzberg) |  แคนาดา  เยอรมนีตะวันตก | "สำหรับส่วนร่วมในการศึกษาโครงสร้างอิเล็กตรอนและเรขาคณิตของโมเลกุล โดยเฉพาะอนุมูลอิสระ" |
| 2515 (1972) |  | คริสเตียน บี. แอนฟินเซน (Christian B. Anfinsen) |  สหรัฐ | "สำหรับงานด้านไรโบนิวคลีเอส โดยเฉพาะความสัมพันธ์ระหว่างลำดับกรดอะมิโนและปฏิกิริยาคอนฟอร์เมชันที่มีฤทธิ์ทางชีวภาพ" |
| 2515 (1972) | — | สแตนฟอร์ด มอร์ (Stanford Moore) |  สหรัฐ | "สำหรับส่วนร่วมที่มีต่อความเข้าใจในความเชื่อมโยงระหว่างระหว่างโครงสร้างทางเคมีกับความสามารถในการเร่งปฏิกิริยาของแกนกลางของโมเลกุลไรโบนิวคลีเอส" |
| 2515 (1972) | — | วิลเลียม เอช. สไตน์ (William H. Stein) |  สหรัฐ | "สำหรับส่วนร่วมที่มีต่อความเข้าใจในความเชื่อมโยงระหว่างระหว่างโครงสร้างทางเคมีกับความสามารถในการเร่งปฏิกิริยาของแกนกลางของโมเลกุลไรโบนิวคลีเอส" |
| 2516 (1973) | — | แอนสท์ อ็อทโท ฟิชเชอร์ (Ernst Otto Fischer) |  เยอรมนีตะวันตก | "สำหรับผลงานริเริ่มที่ทั้งสองทำแยกกัน ว่าด้วยสมบัติเคมีของสารประกอบโลหอินทรีย์ ที่เรียกว่าสารประกอบแซนด์วิช" |
| 2516 (1973) |  | เจฟฟรีย์ วิลคินสัน (Geoffrey Wilkinson) |  สหราชอาณาจักร | "สำหรับผลงานริเริ่มที่ทั้งสองทำแยกกัน ว่าด้วยสมบัติเคมีของสารประกอบโลหอินทรีย์ ที่เรียกว่าสารประกอบแซนด์วิช" |
| 2517 (1974) | — | พอล เจ. ฟลอรี (Paul J. Flory) |  สหรัฐ | "สำหรับผลงานอันเป็นรากฐานทั้งทางทฤษฎีและปฏิบัติ เกี่ยวกับเคมีเชิงฟิสิกส์ของมาโครโมเลกุล" |
| 2518 (1975) | — | จอห์น วอร์คัป คอร์นฟอร์ท (John Warcup Cornforth) |  ออสเตรเลีย  สหราชอาณาจักร | "สำหรับผลงานด้านสเตอริโอเคมีของปฏิกิริยาที่มีเอนไซม์เป็นตัวเร่ง" |
| 2518 (1975) |  | Vladimir Prelog () |  สวิตเซอร์แลนด์ | "สำหรับผลงานด้านสเตอริโอเคมีของโมเลกุลและปฏิกิริยาในเคมีอินทรีย์" |
| 2519 (1976) |  | วิลเลียม นันน์ ลิปสกัมบ์ จูเนียร์ (William Nunn Lipscomb, Jr.) |  สหรัฐ | "สำหรับการศึกษาโครงสร้างของสารกลุ่มบอเรนที่แสดงให้เห็นถึงปัญหาเกี่ยวกับพันธะเคมี" |
| 2520 (1977) | — | อีลยา ปรีโกจีน (Ilya Pregogine) |  เบลเยียม | "สำหรับส่วนร่วมต่อวิชาอุณหพลวัตศาสตร์ นอกสมดุล โดยเฉพาะทฤษฎีของโครงสร้างกระจาย (dissipative structures)" |
| 2521 (1978) | — | ปีเตอร์ ดี. มิตเชลล์ (Peter D. Mitchell) |  สหราชอาณาจักร | "สำหรับส่วนร่วมต่อความเข้าใจกระบวนการถ่ายโอนพลังงานทางชีววิทยา ผ่านการคิดค้นทฤษฎีเคมิออสโมซิส" |
| 2522 (1979) | — | เฮอร์เบิร์ต ซี. บราวน์ (Herbert C. Brown) |  สหรัฐ | "สำหรับการใช้สารประกอบโบรอนและฟอสฟอรัสเป็นตัวทำปฏิกิริยาในการสังเคราะห์ทางอินทรีย์" |
| 2522 (1979) | — | เกออร์ค วิททิก (Georg Wittig) |  เยอรมนีตะวันตก | "สำหรับการใช้สารประกอบโบรอนและฟอสฟอรัสเป็นตัวทำปฏิกิริยาในการสังเคราะห์ทางอินทรีย์" |
| 2523 (1980) |  | พอล เบิร์ก (Paul Berg) |  สหรัฐ | "สำหรับการศึกษาชีวเคมีของกรดนิวคลีอิกในระดับพื้นฐาน โดยเฉพาะเกี่ยวกับดีเอ็นเอรีคอมบิแนนท์" |
| 2523 (1980) |  | วอลเทอร์ กิลเบิร์ต (Walter Gilbert) |  สหรัฐ | "สำหรับส่วนร่วมเกี่ยวกับวิธีการสืบหาลำดับเบสของกรดนิวคลีอิก" |
| 2523 (1980) |  | เฟรเดอริก แซงเงอร์ (Frederick Sanger) |  สหราชอาณาจักร | "สำหรับส่วนร่วมเกี่ยวกับวิธีการสืบหาลำดับเบสของกรดนิวคลีอิก" |